cyanic-selkie/wikianc huggingface dataset:
დისიდენტი
თავდაპირველად აღნიშნავდა ერეტიკოსს, მწვალებელს, ადამიანს, ვინც საეკლესიო მოძღვრების, ღვთისმსახურების ან ეკლესიის მოწყობის საკითხებში განუდგა გაბატონებული კონფესიის ოფიციალურ თვალსაზრისს. ცივი ომის პერიოდში ტერმინი გამოიყენებოდა სოციალური ბანაკის იმ პირთა აღსანიშნავად, ვინც არ ეთანხმებოდა გაბატონებული იდეოლოგიის პოლიტიკურ დოგმატიკას. დისიდენტების ბრძოლის ფორმები მშვიდობიანი იყო. ისინი ღიად, დაუფარავად გამოთქვამდნენ თავიანთ შეხედულებებს. რამდენადაც ამის გაკეთება ტოტალიტარულ სისტემებში სახელმწიფოს მიერ მასობრივი ინფორმაციის საშუალებებზე მონოპოლიის გამო უმრავლეს შემთხვევაში შეუძლებელი იყო, ამდენად დისიდენტები მიმართავდნენ პოლიტიკური ხასიათის ლიტერატურის გავრცელებას თვითგამოცემების სახით. მერაბ კოსტავას და ზვიად გამსახურდიას მიერ ცივი ომის პერიოდში გამოცემული „ჯვარი ვაზისა“ სწორედ ამ სახის ლიტერატურას უნდა მივაკუთვნოთ. დისიდენტობა არ არსებობს იქ, სადაც არსებობს რელიგიური და პოლიტიკური პლურალიზმი, სინდისისა და აღმსარებლობის თავისუფლება და შემწყნარებლობა. შესაბამისად, ყოფილ საბჭოთა კავშირში დისიდენტმა ფუნქცია დაკარგა იმ პროცესების შემდეგ, რომლებიც თან მოჰყვა გორბაჩოვის მიერ „პერესტროიკისა“ და „პლურალიზმის“ გამოცხადებას.
რესურსები ინტერნეტში
კატეგორია:დისიდენტები
Europe
Europe (ევროპა) — შვედური მძიმე როკ ჯგუფი, რომელიც შეიქმნა 1979 წელს უპლანდს ვესბიში და დაერქვა Force. წევრები იყვნენ ვოკალისტი ჯოუი ტემპესტი, გიტარისტი ჯონ ნორუმი და დრამერი ტონი რენო. მიუხედავად იმისა, რომ ხშირად აკავშირებენ გლემ მეტალთან მათი მუსიკა აერთიანებს მძიმე როკისა და მძიმე როკის ელემენტებს. ჯგუფის შექმნიდან, მათ აქვთ გამოშვებული 10 სტუდიური ალბომი, სამი საკონცერტო ალბომი, სამი კომპილაციური ალბომი და 19 მუსიკალური ვიდეო. მათ დიდი პოპულარობა მოიპოვეს 80-იან წლებში, განსაკუთრებით მესამე ალბომით The Final Countdown (1986), რომლის 3 მილიონი ასლი გაიყიდა აშშ-ში.
Europe იყო 80-ანების ერთ-ერთი წარმატებული ჯგუფი და მსოფლიოში 30 მილიონი ალბომი გაყიდა. მან ორჯერ (The Final Countdown-ით და Out of This World-ით) მიაღწია უმაღლეს პოზიციებს „ბილბორდში“ და ასევე ორჯერ („The Final Countdown“-ით და „Carrie“-თ) უმაღლეს პოზიციებს „ბილბორდის“ სინგლების ცხელ ასეულში.
სქოლიო
კატეგორია:შვედური მძიმე როკ-ჯგუფები კატეგორია:1979 წელს ჩამოყალიბებული ჯგუფები კატეგორია:შვედური მძიმე მეტალ ჯგუფები
დორა მაარი კატასთან ერთად
Dora Maar au Chat (დორა მაარი კატასთან ერთად) — პაბლო პიკასოს 1941 წლის ტილო, რომელზეც გამოსახულია ხის სკამზე მჯდარი დორა მაარი — ფრანგი ფოტოგრაფი და პოეტი, პიკასოს მუზა.
მაარის მარჯვენა ბეჭთან არის პატარა შავი კატა, რომელიც მისკენ მიემართება. ეს ნახატი ყველაზე ძვირადღირებული ფერწერული ტილოების სიაშია, მის შემდეგ, რაც 2006 წელს სოთბის აუქციონზე საქართველოს პრემიერ-მინისტრმა და ბიზნესმენმა — ბიძინა ივანიშვილმა ის 95,2 მილიონ აშშ დოლარად შეიძინა.
სქოლიო
კატეგორია:პაბლო პიკასოს ნახატები კატეგორია:ნახატები ანბანის მიხედვით კატეგორია:1941 წლის ნახატები
ლედ ზეპელინის 1975 წლის ჩრდილო ამერიკული ტურნე
1975 წელს ლედ ზეპელინმა გამართა ჩრდილო ამერიკული ტურნე. იგი დაიწყო 18 იანვარს და დასრულდა 27 მარტს. ვიდრე ჯგუფი ჩრდილო ამერიკაში გაემგზავრებოდა, კონცერტები გამართა ბელგიასა და ნიდერლანდებში. 4 თებერვალს ჯგუფმა კონცერტი გამართა ბოსტონის საკონცერტო დარბაზში, რის შემდეგაც კონცერტების სერია გაგრძელდა კანადის ქალაქ მონრეალში. 8 მარტს კონცერტი გაიმართა ფლორიდაში. 1975 წლის ჩრდილო ამერიკული ტურნეს შემდგომ ჯგუფმა შემდგომი ტურნე 1977 წელს კვლავ ჩრდილო ამერიკაში მოაწყო. ამ ტურნეს ფარგლებში ლედ ზეპელინი საკუთარი თვითმფრინავით The Starship მგზავრობდა.
thumb|250px|ლედ ზეპელინის საკონცერტო გამოსვლა ჩიკაგოში. [[1975 წლის იანვარი]]
სეტლისტი
ჩრდილო ამერიკული ტურნეს ფარგლებში. სიმღერების უმრავლესობა აღებული იყო ალბომიდან Physical Graffiti.
ბისზე:
რესურსები ინტერნეტში
კატეგორია:ლედ ზეპელინის ტურნეები კატეგორია:1975 წლის საკონცერტო ტურნეები
ასქიფარა
ასქიფარა შეიძლება აღნიშნავდეს:
ნოვოტაიანშევო
ნოვოტაიანშევო (Яңы Тайнаш; Новотайняшево) — სოფელი რუსეთის ფედერაციაში, ბაშკირეთის რესპუბლიკის ჩეკმაგუშის რაიონში.
2002 წლის აღწერის მიხედვით მოსახლეობის უმრავლესობას ბაშკირები (54%) და თათრები (38%) შეადგენენ.
სქოლიო
კატეგორია:ჩეკმაგუშის რაიონის სოფლები
.ug
.ug — ზედა დონის ეროვნული დომენი (ccTLD) უგანდასთვის.
რესურსები ინტერნეტში
ug კატეგორია:კომუნიკაციები უგანდაში
Toppdomän
კუნეო
კუნეო (Cuneo) — ქალაქი იტალიაში, კუნეოს პროვინციის მთავარი ქალაქი. 2009 წლის აღწერით ქალაქში ცხოვრობდა 55,308 ადამიანი. მდებარეობს მაღალმთიან პლატოზე, ზღვის დონიდან 534 მ სიმაღლეზე. გაშენებულია სოლის ფორმით. არის ღირსშესანიშნაობები. ქალაქის მფარველად მიიჩნევა მიქაელ მთავარანგელოზი.
რესურსები ინტერნეტში
კატეგორია:იტალიის ქალაქები
Dacetinops darlingtoni
Dacetinops darlingtoni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dacetinops-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
სამხრეთი ევროპა
350პქ|მინი|მარჯვნივ|მინი|300პქ|| ევროპის რეგიონები {{legend|#551A8B|[[ჩრდილოეთი ევროპა}} {{legend|#CD0000|დასავლეთი ევროპა}} {{legend|#EE7600|აღმოსავლეთი ევროპა}} {{legend|#00FF00|სამხრეთი ევროპა}} {{legend|#00E5EE|ცენტრალური ევროპა}}]] სამხრეთი ევროპა — ევროპის კონტინენტის გეოგრაფიულად სამხრეთი რეგიონი.
სამხრეთ ევროპის განსაზღვრისათვის შეიძლება ვისარგებლოთ, როგორც პოლიტიკური, ეკონომიკური და კულტურული მახასიათებლებით, ასევე ის შეიძლება განისაზღვროს თავისი ბუნებრივი თავისებურებითაც, როგორებიცაა მისი გეოგრაფია, კლიმატი და ფლორა.
გეოგრაფია
გეოგრაფიული დაყოფით, სამხრეთ ევროპა ესაა, ევროპის ტერიტორიის სამხრეთი ნაწილი. ეს განმარტება პირობითია და არანაირად არ ზღუდავს მას. სამხრეთ ევროპა, გეოგრაფიულად, აერთიანებს ქვეყანათა 4 დიდ ჯგუფს. ესენია:
პირენეის ნახევარკუნძულის ქვეყნები:
აპენინის ნახევარკუნძულის ქვეყნები:
ბალკანეთის ნახევარკუნძულის ქვეყნები:
დაქვემდებარებადი კუნძულები
კლიმატი
სამხრეთი ევროპისათვის დამახასიათებელია ხმელთაშუა ზღვის კლიმატი. ხმელთაშუა ზღვის კლიმატი მოიცავს პორტუგალიას, ესპანეთს, სამხრეთ-აღმოსავლეთ საფრანგეთს, იტალიას, ალბანეთს, საბერძნეთს, თურქეთის დასავლეთ და სამხრეთ სანაპირო რეგიონებს, ასევე ხმელთაშუა ზღვის კუნძულებს. აღნიშნული რეგიონისათვის დამახასიათებელია მსგავსი მცენარეები და ლანდშაფტები, მათ შორის მშრალი გორაკები, მცირე ვაკეები, ფიჭვნარი და ზეთისხილი.
ცივი კლიმატი გვხვდება სამხრეთ ევროპის ზოგიერთ ნაწილში, მაგალითად ესპანეთსა და იტალიის მთის ზონებში. ამასთანავე, ესპანეთის ჩრდილოეთ სანაპირო ატლანტიკურ კლიმატს განიცდის.
ფლორა
არმენ ტახტაჯიანის მიერ შედგენილი ფლორისტიკული დარაიონების ნიხედვით, სამხრეთ ევროპაში გავრცელებულია ხმელთაშუა ზღვის რეგიონისთვის დამახასიათებელი ფლორა. ხმელთაშუა ზღვისა და ხმელთაშუა ზღვის სუბტროპიკული კლიმატი გვხვდება ევროპის რეგიონის სამხრეთ ნაწილში, ძირითადად სამხრეთ პორტუგალიაში, ესპანეთში, საფრანგეთის სამხრეთ ნაწილში, იტალიაში, ხორვატიის სანაპიროზე, ბოსნიის, მონტენეგროს, სერბეთის, ალბანეთის, ჩრდილოეთი მაკედონიის, საბერძნეთისა და ხმელთაშუა ზღვის კუნძულებზე.
სქოლიო
* კატეგორია:ევროპის რეგიონები
Tip of My Tongue
— ტომი კუიკლის და ჯგუფის The Remo Four ერთობლივი სიმღერა. ჯგუფ The Beatles-ის მიერ ჩაწერილია მისი საკუთარი ვერსია. ჩანაწერი შემორჩენილი არ არის, თუმცა ვერსია, რომელსაც სავარაუდოდ ჯგუფი შეასრულებდა, შეტანილია Bas Muys-ის ალბომში Secret Songs: Lennon & McCartney.
სქოლიო
კატეგორია:The Beatles-ის სიმღერები კატეგორია:1963 წლის სიმღერები
ნიკოლოზ I (პაპი)
მინი|მარჯვნივ|ნიკოლოზ I ნიკოლოზ I (Nicolaus PP. I; დ. 820 — გ. 13 ნოემბერი, 867) —  რომის პაპი 858–867  წლებში.
დიდგვაროვანი რომაელი. განამტკიცა პაპის ძალაუფლება ეკლესიაზე. ეკლესიიდან განკვეთა ფოტიუსი. მის დროს რომაელმა მისიონერებმა ბულგარეთიდან განდევნეს ბიზანტიელები. არაჩვეულებრივი ღონის გამო მისი ბიოგრაფი „ღმერთის ათლეტს“ უწოდებს.
ლიტერატურა
კატეგორია:რომის პაპები კატეგორია:დაბადებული 820 კატეგორია:გარდაცვლილი 13 ნოემბერი კატეგორია:გარდაცვლილი 867
A Conspiracy of Hope
A Conspiracy of Hope — Amnesty International-ის მოწვეული მუსიკოსების მიერ 1986 წელს გამართული საქველმოქმედო ტურნე. მასში მონაწილეობდნენ U2, სტინგი, ბრაიან ადამსი, პიტერ გებრიელი, ლუ რიდი, ჯოან ბაეზი და ჯგუფი The Neville Brothers. ტურნეს უკანასკნელი სამი კონცერტი მიეძღვნა ჯგუფ The Police-ის დროებით გაერთიანებას.
რესურსები ინტერნეტში
კატეგორია:U2-ს ტურნეები კატეგორია:The Police-ის ტურნეები
კომპილაციური ალბომი
კომპილაციური ალბომი — ისეთი ალბომი, რომელშიც შესულია პოპულარული სიმღერები ერთი ან მეტი შემსრულებლებისა. ხშირად აღებულია განსხვავებული ობიექტებიდან (სტუდიური ალბომიდან, საკონცერტო ალბომიდან, სინგლებიდან და სხვადან). სიმღერები უმეტესად აღებულია საერთო ნიშნის (ჟანრი, პოპულარობის ხარისხი, თემა და სხვ.) მიხედვით. როდესაც სიმღერები აღებულია ერთი და იმავე პიროვნების რეპერტუარიდან, კომპილაციური ალბომს მოიხსენებენ როგორც რეტროსპექტულს. ასეთი ტიპის ალბომი შეიძლება ატარებდეს მარკეტინგული სტრატეგიის ხასიათს.
პოპულარული ტიპები
კომპილაციური ალბომების სახეობები:
სქოლიო
კატეგორია:კომპილაციური ალბომები კატეგორია:ალბომების სახეობები
To Know Him Is to Love Him
To Know Him Is to Love Him — ფილ სპექტორის მიერ დაწერილი სიმღერა. იგი პირველად ჯგუფმა The Teddy Bears შეასრულა. ჯგუფ The Beatles-ის მიერ ჩაწერილი იქნა ამ სიმღერის საკუთარი ვერსია, „To Know Her Is to Love Her“, რომელიც 1994 წელს საარქივო ჩანაწერების ალბომზე Live at the BBC გამოვიდა.
პოლიციური სახელმწიფო
ცნების წარმოშობის ისტორია
ეთიმოლოგიურად ცნება პოლიცია მომდინარეობს ძველბერძნული სიტყვისგან πόλις (pólis). თავდაპირველად იგი ევროპაში გამოიყენებოდა ზოგადად საჯარო მმართველობის მნიშვნელობით. ასე მაგალითად, შუასაუკუნეებში „კეთილი პოლისი“ კარგ მმართველობას ნიშნავდა.
To Know Him Is to Love Him
სქოლიო
კატეგორია:The Beatles-ის სიმღერები კატეგორია:1958 წლის სიმღერები კატეგორია:1958 წლის სინგლები
პოლიციური სახელმწიფო
ცნების წარმოშობის ისტორია
საზოგადოებრივ განვითარებასა და სახეცვლილებასთან ერთად, განსაკუთრებით ვენის კონგრესის შემდეგ პოლიციური სახელმწიფოს ფორმა სულ უფრო რეპრესიული ხდებოდა და მზარდ ლიბერალურ და დემოკრატიულ მოძრაობებს უპირისპირდებოდა.
პოლიციური სახელმწიფო არასასურველ პირთა და სხვანაირად მოაზროვნეთა საწინააღმდეგოდ საომარი იარაღი გახდა. ოპოზიცია სახელმწიფოს, და ამით ქვეშევრდომთა ინტერესების მტრად გამოცხადდა.
ასე ცნება „პოლიციური სახელმწიფო“ დაუპირისპირდა დემოკრატიულ „სამართლებრივ სახელმწიფოს“, რომელშიც პოლიციური ძალაუფლება დემოკრატიული კანონიერების დაცვის ფუნქციას ატარებს.
ამას მოჰყვა სიტყვა „პოლიციის“ სულ უფრო გაძევება და მისი სხვა ტერმინებით შეცვლა. ასე ჯანმრთელობის დაცვის პოლიცია, სამშენებლო პოლიცია, უცხოელ მოქალაქეთა მეთვალყურე პოლიცია — დემოკრატიულ სახელმწიფოებში შესაბამისად გადაირქვა ჯანდაცვის, სამშენებლო და უცხოელთა სამინისტროებად ან დეპარტამენტებად.
დასავლეთში თანამედროვე ცნება „სოციალური სახელმწიფო“ იქცა ისეთ მმართველობით ფორმად, რომელმაც ხელისუფლებას მის ძირითად ამოცანად მოქალაქეთა კეთილდღეობაზე ზრუნვის ასპექტები დაუყენა.
ნაციონალ-სოციალიზმი
1933 წელს გერმანიაში ნაციონალ-სოციალისტებმა ხელისუფლების სათავეში მოსვლისთანავე ქვეყანაში ტერორული რეჟიმი დაამყარეს. სისტემატურად სხვადასხვა კანონების შემოღებით ჰიტლერმა ყველა პოლიტიკური მოწინააღმდეგე ჩამოიშორა.
ნაციონალ-სოციალიზმის პირველ მსხვერპლად იქცნენ კომუნისტები და სოციალ-დემოკრატები, რომელთა პარტიები აიკრძალა და რომელთა წევრებიც მასობრივად დაპატიმრებულნი იყვნენ. კანონები, რომლებიც ვითომდა „ხალხისა და სახელმწიფოს უშიშროებისთვის“ იქნენ შემოღებულნი, სინამდვილეში მოქალაქეთა კონსტიტუციურ უფლებებს ზღუდავდნენ და აქარწყლებდნენ. ასე მაგალითად, ძლიერ შეიზღუდა პრესისა და სიტყვის თავისუფლება. მოქალაქეთა საცხოვრებლების გაჩხრეკვები და კერძო საკუთრების კონფისცირება დაიშვა და ფართოდ ხორციელდებოდა.
Dacetinops ignotus
სქოლიო
კატეგორია:ჭიანჭველები
პოლიციური სახელმწიფო
ნაციონალ-სოციალიზმი
ნაცისტების შემდეგი ნაბიჯი იყო საყოველთაო მეთვალყურეობის ძალაში შემოღება. თვალყური ედევნებოდა მთელ ოჯახებსა და კერძო პირებს, რათა მათი ყოველი ქმედება და ისეთი აზრის გამოთქმა, რომელიც ჰიტლერიზმის იდეოლოგიას არ შეესაბამებოდა, სახელმწიფო საიდუმლო პოლიციამდე (გესტაპო) მისულიყო. ამის მიმართებაში შექმნილი იყო სპეცსასამართლოები, რომლებიც პოლიტიკურ დანაშაულებს განიხილავდნენ და რომლებსაც დრაკონული სასჯელები გამოჰქონდათ.
ნაცისტური ხელისუფლების ტოტალური კონტროლის სისტემა იმით უფრო მტიკცდებოდა, რომ მოქალაქეებში ერთმანეთს შორის ეჭვმიტანილობა, ცილისწამება და პოლიციაში დასმენა რეგულარული და საყოველთაო საქმე გახდა. ადამიანს ეშინოდა, რომ მას მეზობლები ან ახლობლები მმართველი პარტიისადმი არალოიალურობაში ცილისწამებლურად დააბეზღებდნენ, ამიტომ იგი თავად მათ თვალყურს ადევნებდა და ასმენდა. ასეთი ურთიერთობები ნათესავებს შორისაც სუფევდა და ბავშვებიც კი საშიშნი იყვნენ. გესტაპოსგან გადარჩენის ერთადერთი საშუალება იყო მისადმი აბსოლუტური ლოიალურობა და მასთან თანამშრომლობა.
ამის გარდა ათასობით ჯაშუში „ნებაყოფლობით“ მუშაობდა გესტაპოსთვის, თითქმის ყველა ოჯახმრავალ სახლში რომელიმე პენსიონერი ან ბავშვი თვალყურს ადევნებდა მაცხოვრებლებს. ნიურნბერგის ნაციონალ-სოციალიზმის მუზეუმში ინახება ათასობით ხელნაკეთი მარკა, რომელსაც მეზობლები და ნებაყოფლობითი ჯაშუშები მაცხოვრებელთა პირად წერილებს აკრავდნენ: „გნახეთ ებრაელის მაღაზიაში, გვიფრთხილდით!“ ან „ებრაელისგან კვერცხებს ნუ ყიდულობთ, გითვალთვალებთ!“ და ა.შ.
არალეგალურ ქმედებაში შემჩნეული პირები ძალიან ჩქარა ქრებოდნენ. ისინი ჯერ ე.წ. „მფარველობით პატიმრობაში“ ამოყოფდნენ თავს, სადაც მათ წამება ელოდა, საბოლოოდ კი რეგულარულად საკონცენტრაციო ბანაკებში იგზავნებოდნენ. დაპატიმრება ძირითადად ღამე წარმოებდა.
გდრ
ბერლინის კედლის დაცემამდე გერმანიის დემოკრატიული რესპუბლიკა პოლიციური სახელმწიფოს კლასიკურ მაგალითს წარმოადგენდა. სახელმწიფო უშიშროების სამინისტრო (ფართოდ ცნობილი როგორც „შტაზი“) აკონტროლებდა აღმოსავლეთ გერმანიის ყველა საზოგადოებრივ სფეროს. რეგულარულად მომუშავე თანამშრომლების გარდა მასზე არაოფიციალურად და „ნებაყოფლობით“ დაახლოებით 100.000 მოქალაქე მუშაობდა. „შტაზის“ ზოგიერთი განყოფილების ჩამონათვალიდან ჩანს, თუ რომელ სფეროებში ახდენდა სახელმწიფო თავის პოლიციურ მეთვალყურეობას:
ჩრდილოეთი კორეა
ჩრდილოკორეელებისთვის ქვეყნიდან გასვლა დაშვებული არაა. ადამიანის საცხოვრებელი ადგილი შესაბამისი დეპარტამენტების მიერ არის განსაზღვრული.არსებობს მრავალი საპყრობილე და სამუშაო ბანაკი, რომლებშიც სასჯელს ათასობით პოლიტიკური პატიმარი და მორწმუნე ადამიანი იხდის. ფეხმძიმე ქალებიც კი მძიმე სამუშაოებს ასრულებენ. პატიმრებზე დაშვებულია მოხელეთა თვითმართებული თრგუნვა. ასევე არსებობს ინფორმაცია, რომ სასჯელის მოსახდელ დაწესებულებებსა და ბანაკებში ადამიანებს აწამებენ, აშიმშილებენ და სიკვდილითაც სჯიან.
სიკვდილით დასჯა ჩრდილოეთ კორეაში ხშირად საჯაროდ ხდება. დასავლეთის ჰუმანიტარული ორგანიზაციების 2005 წლის მონაცემებით 200.000 ადამიანი პატიმრობაში იმყოფება, რომელთაგან ავადმყოფობებისა და ფიზიკური სასჯელებისგან წელიწადში 10-იდან 20%-მდე იღუპება.
არსებობს აგრეთვე ტყვეობას თავდაღწეული პირების მოწმობა, რომლის თანახმად ბანაკებსა და ციხეებში ადამიანებზე საწამლავ გაზებითა და ვირუსებით ექსპერიმენტალური კვლევები მიმდინარეობს.
ჩინეთის სახალხო რესპუბლიკა
მკაცრ ცენზურას ექვემდებარება ასევე ინტერნეტი. მასში მიმდინარე დისკუსიები ფორუმებზე და ჩეთებში კონტროლდება. ეჭვმიტანილი არასასურველი პირები ძალიან ჩქარა საზოგადოებისგან იზოლირებული ხდებიან.
რესურსები ინტერნეტში
კატეგორია:სახელმწიფო მმართველობის ფორმები
ავალონი
thumb | 300 px | [[ბერნ-ჯოისი.მძინარე არტური ავალონზე ]] ავალონი, ავალო (Avalon, Insula Avallonis) — მითური კუნძული, მკვდართა სამეფო ფრანგულ და კელტურ ლეგენდებში. ავალონზე იყო დასაფლავებული მეფე არტური. გარკვეულ ლეგენდებში ავალონი არის მეფე არტურის დის, მორგანას ადგილსამყოფელი. ავლაონშივე სწავლობდა მელუზინაც.
2000 წელი მუსიკაში
ბილბორდის წლის ტოპ 5 ალბომი
კატეგორია:2000 წელი მუსიკაში
.uk
.uk — ზედა დონის ეროვნული დომენი (ccTLD) გაერთიანებული სამეფოსთვის.
რესურსები ინტერნეტში
uk კატეგორია:კომუნიკაციები გაერთიანებულ სამეფოში
ინოკენტი VII
მინი|მარჯვნივ|ინოკენტი VII ინოკენტი VII (Innocentius PP. VII; ერისკაცობაში კოზიმო ჯილორატი; დ. 1336  — გ. 6 ნოემბერი, 1406) — რომის პაპი 1404–1406  წლებში.
რავენის ყოფილი კარდინალ–არქიეპისკოპოსი. მისი ორწლიანი მმართველობისას არაფერი არ შეცვლილა დასავლეთის ეკლესიაში. ამ პერიოდში რომში ჩამოვიდა იტალიელი ჰუმანისტი ჯანფრანჩესკო პოჯიო ბრაჩოლინი (1380–1459), რომელმაც დაიკავა პაპის მდივნის თანამდებობა.
ადარნასე (ერისმთავარი)
ადარნასე, ადრნერსე — ქართლის ერისმთავარი (619–639) და კახეთის მთავარი; პატრიციელი (627–637/642), უფლისწულობაში „ვიპატოსი“.
ბიოგრაფია
ადარნასეს საგარეო და სარწმუნოებრივი პოლიტიკა, კირიონ კათოლიკოს მსგავსად, ბიზანტიური ორიენტაციის იყო. მის დროს მოხდა საეკლესიო განხეთქილება ქართლსა და სომხეთს შორის. 614-616 წლებში სასანიანთა ირანის მოთხოვნით ყველა ქვეშევრდომი „სომხურ“ მონოფიზიტობაზე უნდა მოქცეულიყო, რის გამოც, ადარნასეს და კირიონს ქართლის დატოვება მოუხდათ. ბიზანტიის იმპერატორი ჰერაკლეს კავკასიაში ლაშქრობათა შემდეგ ერისმთავრად აღადგინეს. 637-642 წლებში ის რანის მთავარ ჯუანშერთად ერთად წინ აღუდგა სპარსელთა ლაშქარს რანში.
ადარნასე მცხეთის ჯვრის ერთ-ერთი აღმშენებელია. მისი რელიეფური გამოსახულება წარწერით დღემდეა შემონახული ტაძრის აღმოსავლეთ კედელზე.
Tomorrow Never Knows
— ინგლისური როკ-ჯგუფ The Beatles-ის სიმღერა. იგი შეტანილია ალბომში Revolver, რომელიც გამოვიდა 1966 წელს.
სქოლიო
კატეგორია:The Beatles-ის სიმღერები კატეგორია:1966 წლის სიმღერები
Maxis
EA Maxis — ამერიკული კომპანია, Electronic Arts-ის ფილიალი დაფუძნებული 1997 წელს, როგორც ვიდეო თამაშების დამოუკიდებელი გამავრცელებელი. Maxis არის სერიის The Sims-ს შემქმნელი. მისი თამაშების უმრავლესობა ცხოვრების სიმულატორი თამაშების ჟანრისაა.
სქოლიო
კატეგორია:აშშ-ის კომპანიები კატეგორია:ვიდეო თამაშების კომპანიები ამერიკის შეერთებულ შტატებში
ადარნასე (ერისმთავარი)
ლიტერატურა
კატეგორია:ქართლის ერისმთავრები კატეგორია:ხოსროიანები
კუბიაკი (ბაშკირეთი)
კუბიაკი (Көбәк; Кубяк) — სოფელი რუსეთის ფედერაციაში, ბაშკირეთის რესპუბლიკის ბუზდიაკის რაიონში.
2010 წლის მონაცემებით სოფელში ცხოვრობს 338 ადამიანი. რაიონულ ცენტრ ბუზდიაკიდან დაშორებულია 38 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 34 კმ-ით.
სქოლიო
კატეგორია:ბუზდიაკის რაიონის სოფლები
Dacetinops solivagus
Dacetinops solivagus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dacetinops-ს გვარიდან. მიეკუთვნება Ponerinae-ს ქვეოჯახს. .
შპილგერტე
შპილგერტე (Spillgerte) — მთა ბერნის ალპებში, შვეიცარიაში. მდებარეობს ბერნის კანტონში, ცვაიზიმენის მუნიციპალიტეტის აღმოსავლეთით. აღმართულია დიმტიგენისა და ზიმენტალის ხეობებს შორის, ალბრისტჰორნის მთიდან რამდენიმე კილომეტრით ჩრდილოეთით. შედგება რამდენიმე მწვერვალისგან.
რესურსები ინტერნეტში
კატეგორია:ალპები კატეგორია:შვეიცარიის მთები
იუგოსლავიის მწერლების სია
მწერლების სია, რომელთაც იუგოსლავიის ლიტერატურაში მნიშვნელოვანი ადგილი უჭირავთ.
იხილეთ აგრეთვე
კატეგორია:იუგოსლავიელი მწერლები
გუელის პარკი
გუელის პარკი (Parque Güell) — ცნობილი პარკი ესპანეთში, ბარსელონის ზემო ნაწილში, ელ-კარმელის მთაზე. წარმოადგენს ბაღებისა და ცოცხალი ზონების შეხამებას. შექმნა ანტონიო გაუდიმ 1900-1914 წლებში. პარკის ფართობია 17,18 ჰექტარი. აშენდა ეუსები გუელის დაკვეთით. პარკში მდებარეობს ანტონიო გაუდის სახლი, რომელშიც ცნობილი არქიტექტორი ცხოვრობდა 1906 წლიდან გარდაცვალებამდე (1926 წ.), სადაც ამჟამად განთავსებულია გაუდის მუზეუმი.
რესურსები ინტერნეტში
კატეგორია:ესპანეთის პარკები
ადარნასე (ქართლის ერისმთავარი)
ადარნასე — ქართლის ერისმთავარი და კურაპალატი VIII საუკუნის 70-იან წლებში. ნერსე ერისმთავრის მამა. იოანე საბანისძის „აბოს წამებაში“ მოხსენიებულია ქართლის ერისმთავრად, რომელმაც, სავარაუდოდ, მოახერხა არაბებისაგან განდგომა, კავშირის დამყარება ბიზანტიასთან, რის გამოც მიიღო კურაპალატის ტიტული.
ლიტერატურა
კატეგორია:ქართლის ერისმთავრები კატეგორია:ქართველი კურაპალატები
ბაშკირეთის სახელმწიფო უნივერსიტეტი
ბაშკირეთის სახელმწიფო უნივერსიტეტი (Башкирский государственный университет; Башҡорт дәүләт университеты) — კლასიკური უნივერსიტეტი. მდებარეობს უფაში, ბაშკირეთი, რუსეთი. ბაშკირეთის პირველი უმაღლესი სასწავლებელი, რუსეთის კლასიკური უნივერსიტეტების ასოციაციის ერთ-ერთი დამფუძნებელი. რუსეთის კლასიკური უნივერსიტეტების რეიტინგში 2016 წლისათვის უკავია 75-ე ადგილი.
ისტორია
ბაშკირეთის სახელმწიფო უნივერსიტეტი დაარსდა 1909 წლის 2 ივლისს რუსეთის სახალხო განათლების მინისტრის ა. შვარცის გადაწყვეტილების შემდეგ. ოფიციალურად 1909 წლის 4 ოქტომბერს გაიხსნა უფის სამასწავლებლო ინსტიტუტი. აღნიშნული თარიღი ითვლება უნივერსიტეტის დაარსების თარიღად. ინსტიტუტმა კურსდამთავრებულების პირველი ნაკადი გამოუშვა 1912 წელს. 24-მა ადამიანმა დაასრულა სასწავლებლის სრული კურსი და მათ მიიღეს ქალაქის სასწავლებლების მასწავლებლის სტატუსი.
1919 წელს უფის სამასწავლებლო ინსტიტუტი გადაკეთდა სახალხო განათლების ინსტიტუტად. 1929 წელს მის ბაზაზე შეიქმნა ტიმირიაზევის სახელობის ბაშკირეთის პედაგოგიური ინსტიტუტი.
სსრკ-ის მინისტრთა საბჭოს 1957 წლის 20 ივლისის დადგენილების მიხედვით პედაგოგიურ ინსტიტუტს ეწოდა ბაშკირეთის სახელმწიფო უნივერსიტეტი. 6 ნოემბერს მოხდა უნივერსიტეტის საზეიმო გახსნა. უნივერსიტეტის რექტორად აირჩიეს შაიხულა ჩანბარისოვი.
სტრუქტურა
უნივერსიტეტის შემადგენლობაში შედის 12 ფაკულტეტი (ფიზიკის, ბიოლოგიის, გეოგრაფიის, საინჟნრო, ისტორიის, ბაშკირული ფილოლოგიისა და ჟურნალისტიკის, მათემატიკისა და საინფორმაციო ტექნოლოგიების, ფსიქოლოგიის, რომანულ-გერმანული ფილოლოგიის, ფილოსოფიისა და სოციოლოგიის, ფილოლოგიური, ქიმიის), 4 ინსტიტუტი და ასევე ფილიალები სტერლითამაქში, ნეფტეკამსკში, ბირსკში, სიბაიში, ასევე წარმომადგენლობა უჩალში. სასწავლო პროცესში მონაწილეობს 105 კათედრა.
სქოლიო
კატეგორია:რუსეთის უნივერსიტეტები
With or Without You
„With or Without You“ — ირლანდიური როკ-ჯგუფ U2-ს სიმღერა და პირველი სინგლი ალბომიდან The Joshua Tree, რომელიც გამოვიდა 1987 წელს. გამოცემის მომენტისათვის იგი იქცა კოლექტივის კომერციულად ყველაზე წარმატებულ სინგლად და #1 ჰიტ-სიმღერად აშშ-ში. სიმღერას გამოარჩევს The Edgeს და ადამ კლეიტონის სოლო ელექტრონულ გიტარასა და ბას-გიტარაზე. სიმღერა მომდინარეობს 1985 წლის დემო-ჩანაწერიდან.
სქოლიო
კატეგორია:1987 წლის სინგლები კატეგორია:U2-ს სიმღერები კატეგორია:1987 წლის სიმღერები
ღრუბელი ბობი კვადრატული შარვალი (ანიმაციური სერიალი)
ღრუბელი ბობი კვადრატული შარვალი (SpongeBob SquarePants) — ამერიკული ანიმაციური სერიალი, შექმნილი ტელეარხ Nickelodeon-სთვის ანიმატორი და საზღვაო ბიოლოგის, სტივენ ჰილენბურგის მიერ. სერიალში ნაჩვენებია მთავარი გმირის, ღრუბელი ბობის და მისი მეგობრების თავგადასავლები წყალქვეშა ქალაქ ბიკინი ბოტომში. პოპულარობამ იგი მედია-ფრანშიზა და Nickelodeon-ის ყველაზე რეიტინგულ ანიმაციურ ფილმად აქცია. 2015 წლის მდგომარეობით, მედია ფრანშიზამ მერჩანდაიზინგით Nickelodeon-ს 12 მილიარდი დოლარი მოუტანა.
ბევრი იდეა სერიალისთვის სათავეს იღებს საგანმანათებლო კომიკური წიგნი Intertidal Zone-დან („მოქცევის ზონა“), რომელიც ჰილენბურგმა 1989 წელს დაწერა. SpongeBob SquarePants-ის ტელესერიალად გარდაქმნა ჰილენბურგმა 1996 წელს დაიწყო, მას შემდეგ, რაც Nickelodeon-მა შეაჩერა პროექტი „როკოს ახალი ცხოვრება“ (Rocko's Modern Life). „როკოს ახალ ცხოვრებაზე“ ჰილენბურგთან ერთად მუშაობდა ტომ კენი, რომელმაც ახალ ტელესერიალში მთავარი გმირი გაახმოვანა. თავდაპირველად, „ღრუბელი ბობი“ (SpongeBob) „ღრუბელი ბიჭი“ (SpongeBoy) უნდა ყოფილიყო, ხოლო ტელესერიალის სახელი SpongeBoy Ahoy!, თუმცა, ჰილენბურგს მოუწია უარი ეთქვა ამ სათაურებზე, რადგანაც ისინი უკვე იყვნენ დარეგისტრირებულნი, როგორც სავაჭრო ნიშნები.
Nickelodeon-მა ჩაატარა სერიალის წინასწარი ჩვენება 1999 წლის 1 მაისს, შეერთებულ შტატებში. ოფიციალური პრემიერა 1999 წლის 17 ივლისს შედგა. მსოფლიოს მასშტაბით სერიალი კრიტიკოსებმა კარგი შეფასებებით შეამკეს; სერიალის მეორე სეზონი უზომოდ პოპულარული გახდა. 2004 წლის 19 ნოემბერს გამოვიდა სრულმეტრაჟიანი ფილმი, The SpongeBob SquarePants Movie, მისი სიკველი კი კინოთეატრებში 2015 წლის 6 თებერვალს გამოჩნდა. 2012 წლის 21 ივლისს გაგრძელდა სერიალის წარმოება და შედგა მეცხრე სეზონის პირველი ეპიზოდის, Extreme Sports-ში.
მულტსერიალმა მოიგო არაერთი ჯილდო, მათ შორის ექვსი ენი, ორი ემი, თორმეტი Kids' Choice Awards და ორი BAFTA. მიუხედავად დიდი პოპულარობისა, სერიალი გაეხვა არაერთ სკანდალში; ერთ-ერთი მათგანის მიზეზი იყო ბობის გაურკვეველი სექსუალური ორიენტაცია, ხოლო მეორესი – პრემიერის დღიდან კონტენტის ხარისხის დაცემა. 2011 წელს, ახლადაღმოჩენილ სოკოს ჯიშს ბობის პატივსაცემად Spongiforma squarepantsii დაარქვეს.
პერსონაჟები
მინი|მარცხნივ|სერიალის გმირები (მარცხნიდან მარვჯვნივ): გერი, [[მისის პაფი, სკვიდვარდი, პატრიკი, ღრუბელი ბობი, სენდი, პერლი, მისტერ კრაბსი, პლანქტონი]] სერიალში მოთხრობილია მთავარი გმირის და მისი მეგობრების თავგადასავლები. ღრუბელი ბობი არის ენერგიული და ოპტიმისტური ზღვის ღრუბელი (თუმცა, იგი უფრო სამზარეულოში გამოყენებულ ღრუბელს წააგავს; აგრეთვე გავრცელებულია მოსაზრება, თითქოს ბობი ყველი არის), რომელიც ცხოვრობს ზღვის ანანასში და კმაყოფილია მზარეულის სამუშაოთი მისტერ კრაბსის რესტორან Krusty Krabs-ში. ბობთან ერთად ანანასში ცხოვრობს ლოკოკინა გერი, რომელიც კატის მსგავს ხმებს გამოსცემს. ბობის მეზობლად, დიდი ქვის შიგნით, ცხოვრობს მისი საუკეთესო მეგობარი პატრიკ სტარი. მიუხედავად იმისა, რომ იგი გონებრივად ჩამორჩენილია, საკუთარ თავს მაინც ჭკვიან პერსონად თვლის. ბობის კიდევ ერთი მეზობელი და ამავე დროს თანამშრომელია სკვიდვარდ თენთიქალსი. იგი არის ქედმაღალი, ცუდი ხასიათის მქონე რვაფეხა. იგი ანტიპათიას განიცდის თავისი მეზობლების (განსაკუთრებით ბობის) მიმართ მათი ბავშვური საქციელის გამო. სკვიდვარდს უყვარს კლარნეტზე დაკვრა და ავტოპორტრეტების ხატვა; ამავე დროს, მას ეზიზღება მოლარის სამუშაო Krusty Krabs-ში.
ბობის კიდევ ერთი ახლო მეგობარია სენდი ჩიქსი, მეცნიერი და კარატეს კარგი მცოდნე ციყვი შტატ ტეხასიდან. იგი ცხოვრობს წყალგაუმტარ, შუშისგან დამზადებული გუმბათის შიგნით მოთავსებულ მუხის ხეში. საცხოვრებელი ადგილის დატოვებისას, სენდის, იმ მიზეზით, რომ წყალქვეშ სუნთქვა არ შეუძლია, აცვია ასტონავტის მსგავსი კოსტუმი. ბობის უფროსი რესტორან Krusty Krabs-ში, მისტერ კრაბსი, ფულზე გაგიჟებული კიბორჩხალაა. კრაბსს ჰყავს მოზარდი შვილი, ვეშაპი პერლი. კრაბსის მოსისხლე მტერია პლანქტონი, რომელიც ფლობს Krusty Krabs-ის პირდაპირ მდებარე არაპოპულარულ რესტორან Chum Bucket-ს. თავისი დროის უმეტეს ნაწილს იგი კრაბსის რესტორნის წარმატების მიზეზის, „კრაბსბურგერის“ (Krabby Patty) საიდუმლო რეცეპტის მოპარვის და კრაბსის გაკოტრების გეგმის შემუშავებაზე ხარჯავს. პლანქტონის გეგმების უმრავლესობაში დიდი წვლილი შეიტანა მისმა ცოლმა, კომპიუტერმა კარენმა, რომელიც არის სარკასტიკული და პლანქტონთან შედარებით კომპეტენტური და ნაკლებად ამპარტავანი პერსონაჟი. ბობთან დაკავშირებული კიდევ ერთი პერსონაჟია მისის პაფი, ნაოსნობის სკოლის ინსტრუქტორი და ბობის მასწავლებელი. ზღვის ღრუბელი ვერანაირად ვერ აბარებს გამოცდას, რის გამოც ქალაქში ფეხით (ზოგიერთ შემთხვევაში ავტობუსით) გადაადგილება უწევს.
სხვა, მეორეხარისხოვანი პერსონაჟები მხოლოდ ზოგიერთ სერიებში ხვდებიან. მათ შორის არიან „გუ ლაგუნას“ (Goo Lagoon) სანაპიროს მაშველი ლარი ლობსტერი; მეკობრე-მოჩვენება მფრინავი ჰოლანდიელი; ბობის და პლანქტონის მიერ იდეალიზირებულნი, საქმეს ჩამოშორებულნი სუპერგმირები Mermaid Man (კაცი-ალი) და Barnacle Boy (კაცი-კიბო). მეკობრე პეჩი და მისი თუთიყუში პოტი გრძელი სერიების (11 წუთზე მეტი) წამყვანები არიან. მათი კომენტარები და ანიმაციური ნაწილი ერთ ეპიზოდშია.
მოქმედების ადგილი
ქალაქის მოქალაქეები ცხოვრობენ საზღვაო თემატიკასთან დაკავშირებულ შენობებში და გადაადგილებისთვის იყენებენ მანქანის და ნავის ნაზავს. ქალაქში არსებობს რამდენიმე მნიშვნელოვანი დაწესებულება და გასართობი ადგილი, მათ შორის რესტორნები Krusty Krab და Chum Bucket; მისის პაფის ნაოსნობის სკოლა; მოხუცებულთა სახლი Shady Shoals Rest Home; სანაპირო გუ ლაგუნა (Goo Lagoon) და მედუზების ველი (Jellyfish Fields). შედარებით იშვიათად ჩნდებიან სურსათის, ლეიბების მაღაზიები და ბანკი.
საპილოტო სერიალზე მუშაობისას გუნდს მისცეს დავალება შეექმნათ ინვენტარი და ლოკაციები, სადაც „შოუ კვლავ და კვლავ დაბრუნდებოდა მოქმედებათა უმრავლესობა ჩაივლიდა“. ჯგუფს სურდა, რომ ყველაფერი საზღვაო ყოფილიყო, ამიტომ, მათ გამოიყენეს თოკების, ხის ფიცრების, გემების საჭეების, ბადის, ღუზების, საქვაბე რკინის და მოქლონების უზარმაზარი რაოდენობა. ბუშტები, რომლებიც ავსებენ ეკრანს ერთი სცენიდან მეორეზე გადასვლისას აგრეთვე საზღვაო ეფექტის შექმნას ემსახურებიან.
სქოლიო
კატეგორია:ანიმაციური სერიალები კატეგორია:ღრუბელი ბობი კვადრატული შარვალი კატეგორია:ნიკელოდეონის ანიმაციური ფილმები და სერიალები
ბურუნდუკი
ბურუნდუკი (Tamias sibiricus, ადრე Eutamias sibiricus) — ძუძუმწოვარი ცხოველი ციყვისებრთა ოჯახისა. სახეულის სიგრძეა 17 სმ, კუდისა 12 სმ. ბინადრობს აზიისა და ჩრდილო-აღმოსავლეთ ევროპის ტყეებში. იკვებება წიწვოვანი და ფოთლოვანი მცენარეების თესლით, სოკოებით და სხვა. აზიანებს მარცვლეულის ნათესებსა და ბოსტნეულს. ბურუნდუკი ზამთარში ძილქუშს ეძლევა. რეწვის ობიექტია (იყენებენ ბეწვს).
ქვესახეობები
მოიცავს შემდეგ ქვესახეობებს:
სქოლიო
კატეგორია:ბურუნდუკი
.us
.us — ზედა დონის ეროვნული დომენი (ccTLD) აშშ-სთვის.
რესურსები ინტერნეტში
us კატეგორია:კომუნიკაციები აშშ-ში
Toppdomän
Too Much Monkey Business
Too Much Monkey Business — ჩაკ ბერის მიერ დაწერილი სიმღერა. იგი სინგლის სახით 1956 წელს გამოვიდა. ჯგუფ The Beatles-ის მიერ ჩაწერილი იქნა მისი საკუთარი ვერსია, რომელიც 1994 წელს საარქივო ჩანაწერების ალბომზე Live at the BBC გამოიცა.
სქოლიო
კატეგორია:ჩაკ ბერის სიმღერები კატეგორია:The Beatles-ის სიმღერები კატეგორია:1954 წლის სიმღერები
პიერ-ავუა
პიერ-ავუა (Pierre Avoi) — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს საქსონის მუნიციპალიტეტს. აღმართულია მდინარე რონისა და ბანის მუნიციპალიტეტის ხეობებს შორის.
უახლოესი დასახლებაა ვერბიე, საიდანაც მწვერვალისკენ რამდენიმე საფეხმავლო ბილიკი მიემართება.
2001 წელი მუსიკაში
ბილბორდის წლის ტოპ 5 ალბომი
კატეგორია:2001 წელი მუსიკაში
Dacetinops wilsoni
Dacetinops wilsoni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dacetinops-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
პოლიო ირეთელი
პოლიო ირეთელი, ნამდვილი სახელი პოლიევქტოს კალანდაძე (დ. 9 იანვარი, 1876, ხიდისთავი ― გ. 10 აპრილი, 1931, თბილისი) ― ქართველი მწერალი, პუბლიცისტი და დრამატურგი. მისი ნაწარმოები თარგმნილია და გამოცემულია რუსულ და სომხურ ენებზე.
ბიოგრაფია
სწავლობდა ოზურგეთის სასულიერო სასწავლებელში, შემდეგ თბილისის სასულიერო სემინარიაში, საიდანაც 1893 წელს გარიცხეს. 1895-1898 წლებში მასწავლებლობდა. 1895 წელს მისი სახელი პირველად გამოჩნდა გაზეთ „ივერიის“ ფურცლებზე. 1899 წლიდან კვალში ბეჭდავდა სატირულ მოთხრობებსა და მინიატურებს. 1901 წელს რევოლუციური საქმიანობისთვის დააპატიმრეს და 1903 წელს გადაასახლეს ირკუტსკის გუბერნიის სოფელ ირეტში, საიდანაც აიღო ფსევდონიმი ირეთელი. 1905 წელს დაწერა და 1908 წელს დაიდგა და თეატრების რეპერტუარში შევიდა მისი პიესები „დამარცხებულნი“, ეგნატე ნინოშვილის მოთხრობებიდან გადაკეთებული „ქრისტინე“, „სოფლის გმირები“ (ეგნატე ნინოშვილის „ჩვენი ქვეყნის რაინდის“ მიხედვით) და სხვ. იყო იუმორისტული გაზეთის „შუამავალის“ (1908) და ჟურნალ „სალამურის“ (1911) ხელმძღვანელი. 1910 წელს რედაქტორობდა ჟურნალ „სხივს“. ავტორია მრავალი მოთხრობის: "გმინვა", "დედა", "ზღვის ნიავი" და სხვ.; ასევე ავტორია პიესებისა „ბედნიერი დღე“ (1913), „ფოლადის კაცი“, „პირველი ზარი“ (1924), „ნიაღვარი“ (1925). მას ეკუთვნის ლ. ტოლსტოის რომანის "აღდგომა" პირველი თარგმანი. თანამშრომლობდა ჟურნალებთან "მნათობთან", „ცისარტყელასთან“.
დაკრძალულია თბილისში, ვერის სასაფლაოზე.
რესურსები ინტერნეტში
კატეგორია:დაბადებული 9 იანვარი კატეგორია:დაბადებული 1876 კატეგორია:გარდაცვლილი 10 აპრილი კატეგორია:გარდაცვლილი 1931 კატეგორია:ქართველი დრამატურგები კატეგორია:ქართველი პუბლიცისტები კატეგორია:საქართველოს სსრ-ის სახალხო არტისტები კატეგორია:ჩოხატაურის მუნიციპალიტეტში დაბადებულები პოლი კატეგორია:ვერის სასაფლაოზე დაკრძალულები
ინოკენტი VI
ტულუზის სამოქალაქო სამართლის პროფესორი. 1338 წელს გახდა ნოიონის, ხოლო 1340 წელს — კლერმონის ეპისკოპოსი.
რესურსები ინტერნეტში
კატეგორია:რომის პაპები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 12 სექტემბერი კატეგორია:გარდაცვლილი 1362 კატეგორია:ფრანგი პაპები
ვაზისუბნის წმინდა ცხრა ყრმა კოლაელთა ეკლესია
ვაზისუბნის წმინდა ცხრა ყრმა კოლაელთა ეკლესია — ქართული მართლმადიდებლური ეკლესია თბილისში.
ისტორია
1994 წელს ვაზისუბნის მოსახლეობამ, საქართველოს საპატრიარქოს მიმართა თხოვნით აშენებულიყო ეკლესია მათ რაიონში. აღნიშნული დაკმაყოფილდა და იმავე წლის 3 აგვისტოს საპატრიარქომ მიმართა სამგორის რაიონის გამგეობას: „გთხოვთ, დაეხმაროთ ეკლესიის მშენებლობისათვის ტერიტორიის გამოყოფაში“.
1995 წლის 26 ივნისს მოხდა ადგილის კურთხევა კათოლიკოს-პატრიარქის მიერ და საფუძველი ჩაეყარა მშენებლობას. ყოველ ოთხშაბათს დაწესდა პარაკლისების გადახდა, რომელსაც ატარებდა მამა მიქაელ შაიშმელაშვილი, დაიწერა პირველი ხატი მამა ალექსანდრე ჩახვაშვილის მიერ, დაიდგა ჯვარი და სასანთლე.
ტაძრის მშენებლობა 4 წლის შემდეგ, 1999 წლიდან განახლდა. მშენებლობაში დიდი ღვაწლი დადეს თბილისის ისანი-სამგორის რაიონის გამგებელმა თეიმურაზ ქურხულმა, ამავე რაიონის მაჟორიტარმა დეპუტატმა გიორგი ყარყარაშვილმა, ხუროთმოძღვარმა რევაზ ჯანაშიამ, რაიონის წარმოება-დაწესებულებათა ხელმძღვანელობამ; მე-40, 163-ე, 92-ე, 172-ე სკოლის მასწავლებლებმა და მოსწავლეებმა და ვაზისუბანის მოსახლეობამ.
2001 წლის 25 ოქტომბერს ტაძარი მოინახულა სრულიად საქართველოს კათოლიკოს-პატრიარქმა, უწმიდესმა და უნეტარესმა ილია II-მ, მოიწონდა და დალოცა. 28 ოქტომბერს ტაძარი აკურთხა სამთავისისა და გორის ეპისკოპოსმა მეუფე ანდრია გვაზავამ, მანვე აღავლინა საზეიმო წირვა.
რესურსები ინტერნეტში
კატეგორია:თბილისის ეკლესიები
ყარა-ყოიუნლუ
ყარა-ყოიუნლუ (თურქ. — შავბატკნიანები, ყარა — შავი და ყოიუნ — ცხვარი, აქედან სპარსულ წყაროებში გვხვდება, როგორც ყარაბაღი; მათ დროშაზე გამოსახული შავი ცხვრის მიხედვით), ოღუზი თურქების (თურქმანების) მომთაბარე ტომების გაერთიანება, რომელსაც მეთაურობდა ბაჰარლუს ტომი. თავდაპირველად სახლობდნენ ვანის ტბის სამხრეთით; ფეოდალური სახელმწიფო აზერბაიჯანსა და დასავლეთ ირანში (1410-1468). ყარა-ყოიუნლუს ტომები ებრძოდნენ თემურლენგსა და მის მოკავშირე აყ-ყოიუნლუს, მხარს უჭერდნენ ჯალაირიდებსა და ოსმანებს თემურლენგის წინააღმდეგ. თემურლენგის სიკვდილის შემდეგ (1405) ყარა-ყოიუნლუს ბელადი ყარა-იუსუფი დაეხმარა ჯალაირიდებს თემურლენგის შვილის მირან-შაჰის დამარცხებაში, ხოლო შემდეგ თვითონ დაამარცხა ჯალაირიდები, დაიკავა აზერბაიჯანი, ირანი, სომხეთი და 1410 დააარსა ყარა-ყოიუნლუს სახელმწიფო, რომლის გამგებელი ყარა-იუსუფი და ისქანდერი (1420-1436) ებრძოდნენ თემურიდებსა და შირვანშაჰებს. 1435 წელს თემურიდების სულთანმა შაჰრუხმა შირვანშაჰთან ერთად გაანადგურა ისქანდერის ლაშქარი. 1436 წელს გამეფებული ჯეჰან-შაჰი იძულებული გახდა ეცნო თემურიდების ვასალობა, ხოლო 1447 წელს, შაჰრუხის სიკვდილის შემდეგ, თავი დამოუკიდებლად გამოაცხადა. 1453 და 1457 წლებს შორის ყარა-ყოიუნლუმ დაიპყრო დასავლეთი ირანი. 1467 წელს ჯეჰან-შაჰის ჯარები გაანადგურა უზუნ-ჰასანმა (განაგებდა 1453-1478 წლებში), ხოლო 1468 წელს ყარა-ყოიუნლუს სახელმწიფოს ტერიტორია აყ-ყოიუნლუს შემადგენლობაში შევიდა.
ლიტერატურა
კატეგორია:ისტორიული სახელმწიფოები კატეგორია:ირანის ისტორია კატეგორია:სომხეთის ისტორია კატეგორია:აზერბაიჯანის ისტორია
სტოკჰოლმის უნივერსიტეტი
thumb|სტოკჰოლმის უნივერსიტეტის არენიუსის სახელობის ლაბორატორია სტოკჰოლმის უნივერსიტეტი (Stockholms universitet) — სახელმწიფო უნივერსიტეტი სტოკჰოლმში, შვედეთი.
უნივერსიტეტში 50 ათასზე მეტი სტუდენტი, 2 ათასი ასპირანტი და 5 ათასამდე თანამშრომელია.
ისტორია
არსებობს 1878 წლიდან როგორც საუნივერსიტეტო კოლეჯი (Stockholm högskola). 1904 წლიდან კოლეჯმა ხარისხის ოფიციალურად მინიჭება დაიწყო. 1960 წელს კი უნივერსიტეტის წოდება მიიღო. მოქმედებს ოთხი ფაკულტეტი; უნივერსიტეტის დაწესებულებათა უმეტესობა ქალაქის ცენტრიდან ჩრდილოეთით, ფრესკატის უბანში მდებარეობს, სადაც სპეციალურად გაყვანილია მეტროსადგური უნივერსიტეტი (Universitetet).
კაპრაშიანი
კაპრაშიანი — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, ახალქალაქის თემში. მდებარეობს მდინარე თეძმის ხეობაში. ზღვის დონიდან 640 მეტრზე, კასპიდან დაშორებულია 19 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 34 ადამიანი.
სქოლიო
კატეგორია:კასპის მუნიციპალიტეტის სოფლები
დავით კანდელაკი
დავით კანდელაკი (დ. 9 იანვარი, 1895, კულაში ― გ. 29 ივლისი, 1938) ― ქართველი საბჭოთა დიპლომატი და სახელმწიფო მოღვაწე, საქართველოს სსრ-ის განათლების სახალხო კომისარი 1922-1929 წლებში.
ბიოგრაფია
საუნივერსიტეტო ეკონომიკური განათლება მიიღო გერმანიაში. 1912 წლიდან იყო ესერების პარტიის წევრი. 1918 წლიდან გახდა კომუნისტური პარტიის წევრი. დაახლოებული იყო სტალინთან. 1922-1929 წლებში იყო საქართველოს სსრ-ის განათლების სახალხო კომისარი. 1928 წელს შეთავსებით დაინიშნა საქართველოს სსრ-ის პოლიტექნიკური ინსტიტუტის პირველ რექტორად. 1930 წელს დაინიშნა მოსკოვში საბჭოთა კავშირის საგარეო ვაჭრობის სახალხო კომისრის მოადგილედ. 1930-1934 წლებში იყო საბჭოთა კავშირის სავაჭრო წარმომადგენელი შვედეთში, 1935-1937 წლებში კი გერმანიაში. გერმანიაში ასრულებდა სტალინის პირად დავალებებს. მის მიერ წარმოებული მოლაპარაკებები ისტორიოგრაფიაში მოიხსენიება „კანდელაკის მისიად“. 1937 წლის 11 სექტემბერს მოსკოვში დააპატიმრეს. ბრალად ედებოდა ტერორისტულ ორგანიზაციაში მონაწილეობა. ერთი წლის შემდეგ დახვრიტეს.
რესურსები ინტერნეტში
კატეგორია:დაბადებული 9 იანვარი კატეგორია:დაბადებული 1895 კატეგორია:გარდაცვლილი 29 ივლისი კატეგორია:გარდაცვლილი 1938 კატეგორია:საბჭოთა კავშირის რეპრესიების მსხვერპლნი საქართველოში კატეგორია:საქართველოს სსრ განათლების სახალხო კომისრები კატეგორია:სამტრედიის მუნიციპალიტეტში დაბადებულები დავით კატეგორია:საქართველოს საისტორიო და საეთნოგრაფიო საზოგადოების წევრები
.uy
.uy — ზედა დონის ეროვნული დომენი (ccTLD) ურუგვაისთვის.
რესურსები ინტერნეტში
uy კატეგორია:კომუნიკაციები ურუგვაიში
Toppdomän
Twist and Shout
— ფილ მედლისა და ბერტ რასელის მიერ 1962 წელს დაწერილი სიმღერა.
ჯგუფ The Beatles-ის მიერ ჩაიწერა სიმღერის საკუთარი ვერსია. იგი შეტანილია ალბომში Please Please Me, რომელიც გამოვიდა 1963 წელს.
სქოლიო
კატეგორია:The Beatles-ის სიმღერები კატეგორია:1963 წლის სიმღერები
Dilobocondyla borneensis
Dilobocondyla borneensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dilobocondyla-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ბერძნული კოინე (გამოცდა)
გამოცდა ბერძნული კოინეში არის გამოცდა ბერძნული ბიბლიის ენაში. იგი წარმოადგენს ლატინუმისა და ჰებრაიკუმის მსგავს გამოცდას, რომელზეც უნდა გამოვლინდეს, თუ რამდენად კარგად ფლობს გამოსაცდელი პირი ძველ ბერძნულ ენას.
გამოცდამ ბიბლიის ბერძნულ ენაში საბოლოო ნიშნით „დამაკმაყოფილებული“, რომელიც შეესაბამება 5 ქულას, უნდა დაადასტუროს მეტ-ნაკლებად წარმატებული მონაწილეობა. იმის გამო, რომ ძველი ბერძნული ენა, როგორც დისციპლინა ძალზედ იშვიათად გვხვდება თანამედროვე სკოლაში, უნივერსიტეტებში სთავაზობენ დაინტერესებულ სტუდენტებსა და აგრეთვე პროფესორ-მასწავლებლებს.
იხილეთ აგრეთვე
კატეგორია:ბერძნული ენა კატეგორია:უცხო ენის სერტიფიკატები
ადარნასე ბაგრატიონი
ადარნასე ბაგრატიონი — ტაო-კლარჯეთის მთავრის აშოტ I დიდის მამა.
ადარნასე „ქართლის ცხოვრების (ჯუანშერი, „მატიანე. ქართლისა“) ცნობით, არ ეკუთვნოდა ქართლის ერისმთავართა სახლს. ის იყო ბაგრატიონთა საგვარეულოს წარმომადგენელი, რომელიც მურვან ყრუს ლაშქრობის დროს დაემკვიდრა კლარჯეთს და ქართლის ერისმთავარ არჩილს მისი სახელმწიფოს „მკვიდრობა” სთხოვა. არჩილმა შეიწყნარა თხოვნა და მისცა საგამგებლოდ შულავერი და არტაანი (VIII საუკუნის II ნახევარში). არჩილის ვაჟმა ჯუანშერმა ცოლად შეირთო ადარნასეს ქალი ლატავრი. ჯუანშერის დროს ადარნასეს გამგებლობაში მოექცა სამხრეთ-დასავლეთ საქართველოს: კლარჯეთის, შავშეთის, აჭარის, ნიგალის, არტაანის და ტაოს მნიშვნელოვანი ნაწილი. გარდაიცვალა კლარჯეთში. ადარნასეს გარდაცვალების შემდეგ მისი ვაჟი აშოტი ქართლის გამგებელი გახდა.
ადარნასეს წარმომავლობაზე სხვა აზრისა არიან „მოქცევაჲ ქართლისაჲ“ და სუმბატ დავითის ძე. აღნიშნული წყაროები ადარნასეს ქართლის ერისმთავართა სახლის წარმომადგენლად მიიჩნევენ, ნერსე ერისმთავრის შვილად. მეცნიერთა გარკვეული ნაწილი ამ ცნობას უჭერს მხარს, რადგან ადარნასე დოკუმენტურად დადასტურებულია „აბო თბილელის წამებაში“, სადაც იგი კურაპალატის ტიტულს ატარებს, ისევე როგორც აშოტი. იოანე საბანისძის ცნობით, ადარნასეს შემდეგ ერისმთავარი გახდა ჯერ ადარნასეს უფროსი ვაჟი ნერსე, შემდეგ მისი დისწული სტეფანოზ გურგენის ძე. „მოქცევაჲ“ – კი ადარნასეს შვილებად ასახელებს აშოტის გარდა სტეფანოზს და გურგენს. ჯუანშერის მიხედვით, ადარნასე იყო სომხეთის ერისთავის ადარნასე ბრმის ძმისწული (იხ. ციტატა ქვემოთ).
სქოლიო
კატეგორია:ტაო-კლარჯეთის სამეფოს ბაგრატიონები
მეფის ნამცხვარი
მინი|სამხრეთ საფრანგეთის სტილის მეფის ნამცხვარი მეფის ნამცხვარი (ინგ. king cake; ასევე უწოდებენ: "სამეფო ნამცხვარს"; kingcake; kings' cake; king's cake ან three kings' cake) არის ნამცხვრის სახეობა, რომელიც დაკავშირებულია რიგ ქვეყნებში ნათლისღების დღესასწაულთან საშობაო სეზონის ბოლოს; სხვა ადგილებში, ეს ასოცირდება მარდი-გრას/კარნავალის დღესასწაულებთან, რომელთაც აღნიშნავენ ქრისტიანული მარხვის დაწყებამდე ან დასრულების შემდეგ.
ამ დესერტის თავდაპირველი ვერსია 300 წლის წინ შეიქმნა და წარმოადგენდა მშრალი, ფრანგული ტიპის პურის ცომს, ზემოდან შაქრით და შიგნით ლობიოთი, დღესღეობით კი, მისი უამრავი ვერსია არსებობს სხვადასხვა ქვეყნებში. ზოგი მეფის ნამცხვარი მზადდება ტკბილი ბრიოშის ცომით, არის მრგვალი და ზემოდან ფერადი შაქრით ამშვენებენ. ასი ათასობით მეფის ნამცხვარს მიირთმევენ ახალ ორლეანში კარნავალის სეზონზე. სხვა ქვეყნებში მეფის ნამცხვრებს ამზადებენ ძალიან ფაფუკი და ფუმფულა ცომით და ხანდახან, შიგთავსსაც უმატებენ. ნამცხვარში დამალულია მინიატურული ქანდაკება და ადამიანს, რომლის ხელშიც მოხვდება ეს ფიგურა, ეძლევა უამრავი პრივილეგია და ვალდებულება.
ისტორია
"მეფის ნამცხვარს" თავისი სახელი ბიბლიური მეფეებისგან აქვს მიღებული. დასავლეთ ქრისტიანულ საეკლესიო ტრადიციაში ნათლისღების დღესასწაული 6 იანვარს აღინიშნება. ამ დღეს ქრისტიანები აღნიშნავენ მაგის სტუმრობას ბავშვ იესოსთან. ნათლისღების ღამე (5 იანვრის ღამე) ხალხში ცნობილია როგორც მეთორმეტე ღამე (შობის თორმეტი დღე ითვლება 25 დეკემბრიდან ამ ღამემდე). მეფის ნამცხვრის სეზონი გრძელდება შობის თორმეტი დღის დასასრულიდან მარდი-გრას დღესასწაულამდე, დიდმარხვის დაწყების წინა დღეს. ზოგიერთ ორგანიზაციას ან მეგობრულ წრეს შეიძლება ჰქონდეს "მეფის ნამცხვრის წვეულებები" ყოველ კვირას კარნავალის სეზონის განმავლობაში. პორტუგალიასა და საფრანგეთში, ადამიანი, ვინც მიიღებს დამალულ ფიგურას, ვალდებულია იყიდოს მეფის ნამცხვარი მომდევნო შეხვედრისთვის. მინი|კატალონიური ტორტელი შობიდან ნათლისღებამდე ძალიან პოპულარულია ბელგიაში, საფრანგეთში, კვებეკში, შვეიცარიაში, პორტუგალიაში, ესპანეთში, ლათინურ ამერიკაში, საბერძნეთში, კვიპროსსა და ბულგარეთში.
შეერთებულ შტატებში, კარნავალი ტრადიციულად აღინიშნება ქვეყნის სამხრეთ-აღმოსავლეთ რეგიონში, განსაკუთრებით ახალ ორლეანში, სენტ-ლუისის ყურეში, პენსაკოლაში, გალვესტონში და მისისიპის ყურის სანაპიროს სხვა ქალაქებში. ამ რეგიონებში, მეფის ტორტი მჭიდროდაა დაკავშირებული მარდი გრას ტრადიციებთან. ეს ნამცხვარი ამერიკაში საფრანგეთიდან, 1870 წელს შემოვიდა.
მსგავსი დესერტებია კატალონიაში tortell, პროვანსში gâteau des Rois ან reiaume, ჩრდილოეთ საფრანგეთში galette des Rois, პორტუგალიაში bolo rei და საბერძნეთში და კვიპროსში vasilopita.
ბრიტანეთში მეფის ნამცხვარი საშობაო ნამცხვრით ჩაანაცვლეს, მაგრამ დღემდე ინაჩუნებენ ლობიოს მარცვლის ან მინიატურის ტრადიციას. ადამიანი, რომელსაც მოუეწვს ნაჭერი ლობიოს მარცვლით, მიიჩნევა სუფრის მეფედ.
საფრანგეთი
მინი|ჩრდილოეთ საფრანგეთის მეფის ნამცხვარი საფრანგეთში ნამცხვრის სამი ვარიანტი არსებობს: ჩრდილოეთ საფრანგეთში, კვებეკში და ბელგიაში ტორტი სახელწოდებით galette des rois ან Koningentaart (რომელიც შეიძლება იყოს წრიული ან მართკუთხა) შედგება ფაფუკი ფენებისგან, ვაშლის ან ნუშის შიგთავსით. საფრანგეთის დასავლეთ ნაწილში მზადდება sablé galette, ტკბილი ნამცხვარი გარედან ხრაშუნა ქერქით. სამხრეთ საფრანგეთში - ოქსიტანიაში, რუსილონში, პროვანსში ტორტი gâteau des rois ეწოდება მრგვალ ბრიოშს, დაშაქრული ხილითა და შაქრით, ფორმითა და ფერით მსგავსია გვირგვინისა.
ადრე ნამცხვარი იჭრებოდა ერთით მეტ ნაჭრად იმაზე, რამდენი სტუმარიც იყო. უკანასკნელ ნაჭერს "ღვთის წილს", "ღვთისმშობლის წილს" ან "ღარიბთა წილს" უწოდებდნენ და განკუთვნილი იყო ღარიბი ადამიანებისთვის.
პორტუგალია
Bolo-rei, (პორტ. მეფის ნამცხვარი) არის ტრადიციული პორტუგალიური ნამცხვარი, რომელსაც ჩვეულებრივ საშობაოდ, 25 დეკემბრიდან ნათლისღებამდე მიირთმევენ. ეს არის სადღესასწაულო დესერტი პორტუგალიის ნებისმიერ სახლში.
Bolo-rei-ს რეცეპტის ადაპტირება მოხდა Gâteau des Rois-დან, რომელიც მე-19 საუკუნეში აღმოჩნდა პორტუგალიაში. ნამცხვარი ჰგავს გვირგვინს, რომელიც დაფარულია კრისტალიზებული და გამხმარი ხილით. ის ცხვება რბილი, თეთრი ცომისგან, ქიშმიშით და სხვადასხვა კაკლით. მცირე პრიზს (ჩვეულებრივ პატარა მეტალის სათამაშო) ასევე მალავდნენ ცომში, მაგრამ ეს პრაქტიკა შეწყდა 90-იანი წლების შუა წლებიდან, დახრჩობის საშიშროების გამო.
2009 წელს, ქალაქ ოლჰაოში გამოაცხვეს გიგანტური ბოლო-რეი 70 მეტრი სიგრძის და წონა დაახლოებით 200 კილოგრამი მასის.
სქოლიო
კატეგორია:ფრანგული დესერტები კატეგორია:ბელგიური სამზარეულო კატეგორია:ქრისტიანული სამზარეულო
კომუნიზმი
კომუნიზმი — საზოგადოებრივ-ეკონომიკური წყობა, დაფუძნებული წარმოების საშუალებების საერთო საკუთრებაში ფლობაზე. კომუნისტური საზოგადოება ემყარება პრინციპს: „თითოეულისაგან — მისი უნარის მიხედვით, თითოეულს — მოთხოვნილების მიხედვით“. კომუნიზმი მიიღწევა სოციალური კლასების, ფულისა და სახელმწიფოს გაუქმებით.
მე-19 საუკუნის გერმანელმა ფილოსოფოსებმა კარლ მარქსმა და ფრიდრიხ ენგელსმა ჩამოაყალიბეს ფილოსოფიური და იდეოლოგიური მიმართულება, რომელსაც შემდგომ მარქსიზმი ეწოდა. მარქსმა და ენგელსმა ისტორია განიხილეს როგორც საზოგადოებრივი-ეკონომიკური ფორმაციების კანონზომიერი ცვლილება. მათი აზრით, კომუნიზმის დამყარების წინაპირობას უშუალოდ კაპიტალიზმის პირობებში არსებული წინააღმდეგობები და კლასობრივი ანტაგონიზმი წარმოშობს. როდესაც კაპიტალიზმი მიაღწევს თავისი განვითარების უმაღლეს სტადიას — იმპერიალიზმს — პროლეტარიატი აჯანყდება ბურჟუაზიის წინააღმდეგ და დაამხობს მის ბატონობას, რის შემდეგაც ძალაუფლება გადავა მშრომელი ხალხის ხელში.
მარქსის მიხედვით კაპიტალისტური სისტემიდან კომუნიზმში გადასვლა ხორციელდება თანმიმდევრულად, გარდამავალი პერიოდის გავლით, რომელსაც სოციალიზმი ეწოდება. ამ დროს შენარჩუნებულია ფული და სახელმწიფო, თუმცა ახალ საზოგადოებრივ-ეკონომიკურ ფორმაციაში ისინი ახალ დანიშნულებას იძენენ. სოციალიზმის განვითარების პროცესის პარალელურად ქრება აუცილებლობა ფულისა და სახელმწიფოს არსებობაში, რის შემდეგაც საზოგადოება გადადის განვითარების ახალ საფეხურზე — სრული კომუნიზმი.
რუსმა ფილოსოფოსმა პეტრე კროპოტკინმა ჩამოაყალიბა იდეოლოგია, რომელსაც ანარქო-კომუნიზმი ეწოდა. კროპოტკინი სახელმწიფოს განიხილავდა როგორც ძალადობრივ ინსტიტუტს, ამიტომაც აუცილებლად მიიჩნევდა მის გაუქმებას და კომუნიზმის დამყარებას ყველანაირი გარდამავალი ეტაპის გარეშე.
მე-20 საუკუნეში კომუნისტური პოლიტიკური ძალები ხელისუფლებაში იყვნენ მსოფლიოს ბევრ ქვეყანაში, მათ შორის ოქტომბრის რევოლუციის შემდეგ საბჭოთა კავშირში, რომელიც ცივი ომის დროს იყო სოციალისტური ბანაკის მეთაური და ამერიკასთან ერთად ითვლებოდა ერთ-ერთ ზესახელმწიფოდ. 1980-იანი წლებისთვის მსოფლიოს მოსახლეობის დაახლოებით ერთი მესამედი სოციალისტურ სახელმწიფოში ცხოვრობდა. საბჭოთა კავშირის დაშლის შემდეგ კომუნიზმის პოზიციები მსოფლიოში მკვეთრად შესუსტდა. ერთ-ერთი ბოლო ვინც კომუნისტურ იდეოლოგიაზე უარი თქვა, ჩრდილოეთ კორეა იყო, სადაც 2009 წელს, კონსტიტუციიდან ოფიციალურად ამოიღეს კომუნიზმი, როგორც სახელმწიფო იდეოლოგია.
კომუნისტებმა გარკვეულ სიძლიერეს მიაღწიეს დასავლეთ ევროპის ქვეყნებში. ევროკომუნიზმი არის ტერმინი რომელიც 1970–იანი წლებიდან გამოიყენებოდა ევროპელი კომუნისტების მისამართით, რომლებიც მთლიანად ან ნაწილობრივ ემიჯნებოდნენ საბჭოთა კავშირს. კომუნისტური მოძრაობა ასევე საკმაოდ ძლიერია ლათინურ ამერიკაში.
სქოლიო
* კატეგორია:ეკონომიკური თეორიები კატეგორია:პოლიტიკური იდეოლოგიები
Wait (The Beatles-ის სიმღერა)
— ინგლისური როკ-ჯგუფ The Beatles-ის სიმღერა. იგი შეტანილია ალბომში Rubber Soul, რომელიც გამოვიდა 1965 წელს.
სქოლიო
კატეგორია:The Beatles-ის სიმღერები კატეგორია:1965 წლის სიმღერები
ბურჯი (მრავალმნიშვნელოვანი)
საკუთარი სახელი ბურჯი შეიძლება აღნიშნავდეს: